Diari Oficial de la Generalitat Valenciana


Sumari del DOGV 9617, del 14-06-2023 (2023/6191)

RESOLUCIÓ de 31 de maig de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'adopten les mesures cautelars previstes en la Llei 11/1994, de 27 de desembre, d'espais naturals protegits de la Comunitat Valenciana, relatives al projecte de decret del Consell, d'aprovació del Pla rector d'ús i gestió del monument natural Aflorament Volcànic i la platja fòssil del Cap Negret d'Altea.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9617

Data del DOGV
:   14-06-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/6191


Data del document
:   31-05-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * programa d'actuació
    * reserva natural

RESOLUCIÓ de 31 de maig de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'adopten les mesures cautelars previstes en la Llei 11/1994, de 27 de desembre, d'espais naturals protegits de la Comunitat Valenciana, relatives al projecte de decret del Consell, d'aprovació del Pla rector d'ús i gestió del monument natural Aflorament Volcànic i la platja fòssil del Cap Negret d'Altea. [2023/6191]  
La conselleria d'Agricultura, Desenvolupament Rural, Emergència Climàtica i Transició Ecològica està tramitant el projecte de decret del Consell d'aprovació del Pla Rector d'Ús i Gestió (PRUG) del monument natural Aflorament volcànic i la platja fòssil de Cap Negret, en el terme municipal d'Altea.  
L'interés científic i didàctic d'aquest aflorament és, certament, molt elevat i la Generalitat va posar en valor aquesta zona mitjançant la seua declaració com a Monument Natural, mitjançant el Decret 181/2020, de 13 de novembre, del Consell, de declaració com a Monument Natural l'Aflorament Volcànic i la Platja Fòssil de Cap Negret, en el terme municipal d'Altea.  
Segons el que s'estableix en l'article 31 de la Ley 11/1994, de 27 de desembre, de la Generalitat, d'espais naturals protegits de la Comunitat Valenciana, l'ordenació dels monuments naturals es durà a terme mitjançant plans rectors d'ús i gestió (PRUG).  
L'àmbit territorial del Pla Rector d'ús i gestió coincideix, territorialment, amb el qual es va establir en el Decret 181/2020, de 13 de novembre, del Consell, de declaració com a Monument Natural l'Aflorament Volcànic i la Platja Fòssil de Cap Negret a Altea.  
D'un altre costat, l'article 28 de l'esmentada Llei 11/1994, articula un règim de protecció preventiva aplicable als àmbits territorials inclosos en aquest projecte de decret amb caràcter cautelar, fins a l'aprovació d'aquest pla. Aquest règim permet habilitar les mesures necessàries per a evitar la deterioració dels valors objecte de protecció durant aquest període.  
Per tot això, segons el que es disposa en la Llei 11/1994, de 27 de desembre, d'espais naturals protegits de la Comunitat Valenciana i de conformitat amb el Decret 176/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, resolc:  
  
  
Primer. A partir de la publicació de la present resolució en el Diari Oficial de la Generalitat Valenciana, i de conformitat amb el que es disposa en l'article 28.1 apartat a de la Llei 11/1994, de 27 de desembre, d'espais naturals protegits de la Comunitat Valenciana, durant la tramitació d'aquest Pla rector d'ús i gestió no podran realitzar-se en tot el seu àmbit territorial, que es descriu en l'annex de la present resolució, actes que suposen cap transformació sensible de la realitat física i biològica que puguen arribar a fer impossible la consecució dels objectius del pla esmentat.  
  
Segon  
Les mesures cautelars a què fa referència l'anterior apartat, de conformitat així mateix, amb l'esmentat article 28 de la Llei 11/1994, tindran una vigència màxima de tres anys i podran ser complementades i especificades, per a un millor compliment dels seus objectius, mitjançant un acord del Consell, a proposta de la Conselleria d'Agricultura, Desenvolupament Rural, Emergència Climàtica i Transició Ecològica.  
  
  
Disposició Final  
  
La present Resolució produirà efectes el mateix dia de la publicació en el Diari Oficial de la Generalitat Valenciana.  
Contra aquest acte, que exhaureix la via administrativa, es pot recórrer, potestativament, en reposició davant la Conselleria d'Agricultura, Desenvolupament Rural, Emergència Climàtica i Transició Ecològica en el termini d'un mes, a comptar des de l'endemà de la publicació, o impugnar-se directament davant l'ordre jurisdiccional per mitjà de la interposició d'un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, de conformitat amb el que es disposa en els articles 123 i 124 de la Llei 39/2015, d'1 d'octubre, de règim jurídic de les administracions públiques i del procediment administratiu comú.  
  
València, 31 de maig de 2023.-La consellera d'Agricultura, Desenvolupament Rural, Emergència Climàtica i Transició Ecològica: Isaura Navarro Casillas.